ඉදිරි වසර දහය තුළ ලෝකය පුරා විසිරි සිටින තරුණ ප්‍රජාවට මුහුණදීමට සිදුවන අභියෝග ජයගැනීමට මඟ කියන '15වැනි ලෝක තරුණ සමුළුව' ජනාධිපති මහින්ද රාජපක්ෂ මැතිතුමාගේ ප්‍රධානත්වයෙන් ඓතිහාසික මාගම්රුහුණුපුර ජාත්‍යන්තර සම්මන්ත්‍රණ මධ්‍යස්ථානයේ දී අද උදේ 11.30ට අතිඋත්කර්ෂවත්ව ආරම්භ කැරේ.එක්සත් ජාතීන්ගේ සංවිධානයේ සභාපති ආචාර්ය ජෝන් ඈෂ්, මහලේකම් බෑන් කී මුන් මහතාගේ විශේෂ දූත අහමඩ් අල්හෙන්ඩ්‍රා යන මහත්වරු මීට එක්වෙති.ශ්‍රී ලංකාවේ පමණක් නොව ආසියානු කලාපයේ රටක මුළුදෙන පළමු තරුණ සමුළුව ලෙස ඉතිහාසයේ රන් අකුරින් ලියැවෙන මේ සමුළුව සඳහා ලොව රටවල් 106ක තරුණ තරුණියෝ දහසකට අධික පිරිසක් සහභාගීවීමට නියමිතය.දේශපාලන, ආර්ථික, සමාජයීය, ආගමික, සංස්කෘතික හා ක්‍රීඩා යනාදී අංශ ප්‍රධාන බොහෝ අංශවල නවෝදයට තරුණ ජවය එක් කරගන්නා අයුරු ලොවටම හඬ ගා කියන 'කොළඹ ප්‍රකාශනය' එළි දක්වන සමුළුව හෙට (07) සිට ලබන 10 දක්වා කොළඹ දී මුළුදෙනු ඇත.ඓතිහාසික මාගම්රුහුණුපුර ජාත්‍යන්තර සම්මන්ත්‍රණ මධ්‍යස්ථානයේ දී මුළුදෙන දෙවැනි ජාත්‍යන්තර සමුළුව මෙය වේ.